| **Jautājums** | **Atbilde** |
| --- | --- |
| Projekta iesniedzējs ir saņēmis Vides pārraudzības valsts biroja atzinumu par projekta ietekmes uz vidi novērtējumu, lai projekta iesniegums kvalificētos atbilstoši MK Nr.836 4. pielikuma 3.daļas 49.5 punktam. Lūdzu apstipriniet, ka minētais dokuments būs pietiekošs, ja pievienots tiesisko apstākļu skaidrojums par to, ka iecerei projektā nav piemērojams ietekmes uz vidi novērtējums. | Ministru kabineta 04.12.2007. noteikumi nr. 836 [„Noteikumi par darbības programmas "Infrastruktūra un pakalpojumi" 3.5.1.1.aktivitāti "Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000"](http://www.varam.gov.lv/in_site/tools/download.php?file=files/text/finansu_instrumenti/koh_f/likumd//836_2007_gr2011.pdf) 4 .pielikuma 3.daļas 4 9.5.punkts paredz, ka projekta iesniedzējam ir jāiesniedz Vides pārraudzības valsts biroja atzinums par ietekmes uz vidi novērtējuma noslēguma ziņojumu vai lēmums par ietekmes uz vidi novērtējuma procedūras nepiemērošanu.  Ņemot vērā to, ka atzinumu par ietekmes uz vidi novērtējuma noslēguma ziņojumu Vides pārraudzības valsts birojs var izdot vienīgi ietekmes uz vidi novērtējuma procedūras rezultātā, savukārt lēmumu par ietekmes uz vidi novērtējuma procedūras nepiemērošanu Vides pārraudzības valsts biroja var izdot vienīgi sākotnējā izvērtējuma procedūru rezultātā (kur neviena no šīm procedūrām konkrētai darbībai nav nepieciešama) – tiek pieļauts arī šo tiesisko apstākļu skaidrojumu (par to, ka iecerei projektā nav piemērojams ietekmes uz vidi novērtējums) iesniegšana kā līdzvērtīgs informācijas avots saistībā ar prasību izpildi attiecībā uz projekta ietekmes uz vidi novērtēšanu. |